Diari Oficial de la Generalitat Valenciana


Sumari del DOGV 2708, del 13-03-1996 (1996/837661)

DECRET 39/1996, de 5 de març, del Govern Valencià, pel qual s'estableixen els preus, per a 1996, dels serveis oferits per les residències de temps lliure de la Comunitat Valenciana.
-------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1996/03/05/39/dof/vci/html**

### Dades del document

Número de DOGV
:   2708

Data del DOGV
:   13-03-1996

Secció del DOGV
:   DISPOSICIONS GENERALS

Número del document
:   1996/837661


Data del document
:   05-03-1996

Organisme emissor
:   Conselleria de Treball i Afers Socials

Tipus de document
:   Decret

Anàlisi jurídica

DECRET 39/1996, de 5 de març, del Govern Valencià, pel qual s'estableixen els preus, per a 1996, dels serveis oferits per les residències de temps lliure de la Comunitat Valenciana.   
El Reial Decret 4154/1982, de 29 de desembre, va traspassar a la Generalitat Valenciana les funcions i els serveis de l'estat en matèria de temps lliure i la Generalitat Valenciana té competències plenes en les funcions de l'extingit Institut Social del Temps Lliure.  
Les contraprestacions pecuniàries exigibles per la Generalitat Valenciana per la prestació dels serveis l'allotjament i manutenció realitzats per les residències de temps lliure dependents de la Conselleria de Treball i Afers Socials es configuren com a preus públics, d'acord amb el que disposa el Decret 227/1991, de 9 de desembre, del Govern Valencià, pel qual es determinaren els béns, serveis i activitats susceptibles de ser retribuïts mitjançant preus públics en la Comunitat Valenciana, en relació amb el Decret 73/1991, de 13 de maig, del Govern Valencià, regulador dels preus públics.  
Si bé l'actualització anual d'aquests preus públics es realitza tenint en compte l'evolució dels costos econòmics originats per la prestació dels serveis, amb aquests ingressos públics no es pretén assolir la totalitat dels esmentats costos sinó que la Generalitat Valenciana, d'acord amb el que estableix l'article 2.4 del Decret 73/1991 esmentat, n'assumeix una porció atesa la finalitat social que compleixen les residències de temps lliure de la Comunitat Valenciana, en les quals es pretén aconseguir la màxima ocupació de les instal·lacions i proporcionar períodes de descans a la població en general i específicament als treballadors, tant en actiu com en situació d'atur, jubilació, incapacitat, etc., als quals resulta difícil accedir a un adequat aprofitament dels seus períodes vacacionals.  
Per això, d'acord amb el que estableix l'article 3.2 del Decret 73/1991, de 13 de maig, del Govern Valencià, vist l'informe favorable emés per la Direcció General de Tributs i Patrimoni, de la Conselleria d'Economia i Hisenda, i a proposta del conseller de Treball i Afers Socials i amb la deliberació prèvia del Govern Valencià, en la reunió del dia 5 de març de 1996,  
DECRETE  
Article 1  
Els preus dels serveis oferits per les residències de temps lliure de la Comunitat Valenciana per a l'any 1996 queden fixats en les següents quanties per temporada:  
- Temporada baixa-mitjana:  
· 2.386 pessetes per persona/dia en habitació de dos o més llits.  
· 3.411 pessetes per persona/dia en habitació individual.  
- Temporada alta:  
· 3.100 pessetes per persona/dia en habitació de dos o més llits.  
· 4.341 pessetes per persona/dia en habitació individual.  
- Serveis de menjar a no-residents:  
· Abonament setmanal: 10.736 pessetes.  
· Abonament diari: 1.671 pessetes.  
· Desdejuni: 179 pessetes.  
· Dinar: 893 pessetes.  
· Sopar: 778 pessetes.  
- Servei de bugaderia: 478 pessetes.  
- Garatge (residència El Puig): 357 pessetes.  
Article 2  
Els anteriors preus s'aplicaran d'acord amb les següents especificacions:  
1. Els xiquets entre 2 i 12 anys, ambdós inclosos, tindran un descompte del 50% sobre l'import de les estades, sempre que s'allotgen en la mateixa habitació que els responsables.  
2. Els xiquets fins a 2 anys que no utilitzen els serveis de menjador que dormen en bressols instal·lats en l'habitació dels seus responsables estan exempts de pagament.  
3. Les persones majors de 60 anys així com els disminuïts físics gaudiran d'un descompte del 15% sobre el cost de les estades durant la temporada mitjana/baixa.  
4. Per a diumenges i festius, els preus establits en serveis a no-residents de dinar, desdejuni i sopar s'incrementaran en un 10%.  
5. A les peticions d'estades en grups integrats per adults o majors de 12 anys, que passen de 25 places per a la mateixa residència i data, se'ls efectuarà un descompte del 10% sobre el cost de les estades durant la temporada mitjana/baixa.  
6. Els descomptes que s'especifiquen anteriorment es consideren incompatibles entre si, amb la única excepció d'aquells programes que degut a la seua finalitat social queden exclosos per la Conselleria de Treball i Afers Socials d'aquesta incompatibilitat.  
7. Els preus fixats no inclouen les consumicions en bars, ni en els serveis d'animació discrecional en què participen voluntàriament els residents.  
8. La manca de gaudi d'algun servei programat no genera dret de reducció del preu de l'estada.  
9. A tots els preus se'ls carregarà l'IVA escaient.  
Article 3  
Les quantitats pagades per l'adjudicatari li seran tornades, després de la reclamació de l'interessat, i una vegada instruït i resolt l'expedient corresponent d'acord amb els següents percentatges:  
- Anul·lació abans de 30 dies del començament de l'estada 100%  
- Anul·lació abans de 15 dies del començament de l'estada 75%  
- Anul·lació abans de 3 dies del començament de l'estada 50%  
- Anul·lació una vegada començat el gaudi de l'estada si l'anul·lació supera els 3 dies 25%  
En el cas de força major degudament justificada podrà produir-se la tornada de la totalitat.  
L'anul·lació de reserves s'efectuarà per carta certificada prenent-se la data de remissió de la carta com referència per aplicar el percentatge.  
DISPOSICIó TRANSITòRIA  
Les adjudicacions d'estades a residents, realitzades abans de l'entrada en vigor d'aquest decret, es regiran per la normativa de preus vigent en el moment de l'adjudicació.  
DISPOSICIó DEROGATòRIA  
Queda derogat el Decret 30/1995, de 21 de febrer, del Govern Valencià.  
DISPOSICIONS FINALS  
Primera  
Aquest decret entrarà en vigor el mateix dia de la seua publicació en el Diari Oficial de la Generalitat Valenciana.  
Segona  
S'autoritza el conseller de Treball i Afers Socials perquè dicte les normes de desenvolupament d'aquest decret.  
València, 5 de març de 1996  
El president de la Generalitat Valenciana,  
EDUARDO ZAPLANA HERNáNDEZ-SORO  
El conseller de Treball i Afers Socials,  
JOSÉ SANMARTíN ESPLUGUES


Còpia Permalink ELI